CELEX: C2007/297/91
Language: hu
Date: 2007-12-08 00:00:00
Title: T-389/07. sz. ügy: 2007. október 15-én benyújtott kereset – Earth Products kontra OHIM – Meynard Desings (EARTH)

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/45
            
         2007. október 15-én benyújtott kereset – Earth Products kontra OHIM – Meynard Desings (EARTH)
   (T-389/07. sz. ügy)
   (2007/C 297/91)
   A keresetlevél nyelve: angol
   Felek
   
      Felperes: Earth Products, Inc. (Carlsbad, Amerikai Egyesült Államok) (képviselő: M. Graf, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Meynard Designs, Inc. (Waltham, Amerikai Egyesült Államok)
   Kereseti kérelmek
   
               —
            
            
               az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2007. augusztus 9-i határozatát abban a részében, amely az helybenhagyta a felszólalási osztály határozatát;
            
         
               —
            
            
               az Elsőfokú Bíróság az alperest kötelezze a saját és a felperes költségeinek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: a 25. osztályba tartozó árukra vonatkozó „EARTH” ábrás védjegy – a 2 907 608 sz. védjegybejelentési kérelem.
   
      A felszólalási eljárásban hivatkozott védjegy vagy megjelölés jogosultja: Meynard Designs, Inc..
   
      A hivatkozott védjegy vagy megjelölés: a 3., 14., 18., 25. és 35. osztályba tartozó árukra vonatkozó „EARTH” közösségi és nemzeti ábrás védjegy.
   
      A felszólalási osztály határozata: teljes egészében helyt adott a felszólalásnak.
   
      A fellebbezési tanács határozata: elutasította a fellebbezést.
   
      Jogalapok: a 40/94 tanácsi rendelet 8. cikke (1) bekezdésének b) pontjának megsértése, mivel az ütköző védjegyek vizuálisan és hangzásban nem hasonlóak.